VEGA præsenterer **Magtens Korridorer giver endnu en koncert med *Friværdi* i Store VEGA**

*Efter at koncerten den 12. december gik udsolgt, har Magtens Korridorer besluttet at spille endnu en ekstrakoncert i Store VEGA den 29. december, som en del af deres Danmarksturné, som fejrer 10-års jubilæet for debutalbummet Friværdi.*

Billetterne til bandets første koncert i Store VEGA, den 12. december, forsvandt hurtigt. Derfor har Magtens Korridorer valgt at spille endnu en koncert i Store VEGA mellem jul og nytår, og dermed give endnu flere mulighed for at opleve *Friværdi* spillet live.

**Hør hele albummet og alle hits live**

Siden succes-udgivelsen for 10 år siden har Magtens Korridorer spillet sig op til at være et af landets mest populære liveorkestre. Bandet har en nerve i deres musik, som bedst opleves til deres liveoptrædener.

Koncerten vil blive en enestående chance for at høre hele *Friværdi*-albummet blive spillet live. Derudover vil der også blive spillet sange fra de øvrige album - helt sikkert også fra sidste års udgivelse, *Før Alting Bliver Nat*.

**Eventyret tog hurtigt fart**

Med omkring 50.000 solgte eksemplarer af debutalbummet indtog de fem herrer i Magtens Korridorer folkets hjerter med en række sange, der ramte hverdagen og gjorde den til en fest. Med albummet *Friværdi* fik Magtens Korridorer deres gennembrud på den dansk musikscene og har sidenhen udgivet fem albums.

**Fakta om koncerten**

Magtens Korridorer (DK)

Tirsdag den 29. december 2015

Store VEGA, Enghavevej 40, 1674 København V

250 kr. + gebyr

Forsalg via VEGAs hjemmeside og Billetnet.

Læs mere om koncerten på <http://vega.dk/event/magtens-korridorer-ekstrakoncert-19316>.

*For yderligere oplysninger kontakt venligst*

Emma Kobberholm Beck

Kommunikationsmedarbejder, VEGA

[eb@vega.dk](mailto:eb@vega.dk)